jkorsvik/nowiki_second_scrape_merged huggingface dataset:
Olivenfly

Olivenfly (Trisateles emortualis) er en sommerfugl som tilhører familien praktfly (Erebidae). Den er funnet på Sørlandet og det sørlige Østlandet i Norge.


== Utseende ==
Et middelsstort (vingespenn 24 – 29 mm), slankt, olivgrønt nattfly. Ulikt andre norske viftefly har den ikke påfallende lange labialpalper. Vingene er olivgrønne, men blekner fort til grått på døde eksemplarer. Forvingen har to smale, nesten rette, gule tverrlinjer, bakvingen en slik linje. Begge vingepar har en smal, kommaformet, gulaktig flekk nær midten, men denne er ofte utydelig, særlig i bakvingen. 


== Levevis ==
Gulbåndflyet lever i varmekjær løvskog. Larvene lever på visne blader av eik, sjeldnere bøk, de kan også spise friske blader. Den overvintrer som puppe på bakken spunnet inn mellom de døde bladene. De voksne sommerfuglene flyr om natten i juni – august.


== Utbredelse ==
Arten er utbredt i Europa, unntatt lengst sør og nord, og i det nordlige Asia østover til Japan. I Norge er den funnet spredt i den sørligste landsdelen fra Østfold til Vest-Agder. Den er lokal og sjelden, men har muligens blitt vanligere de siste årene.


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Norges sommerfugler – Gulbåndfly [1]
Nettsiden Svenska Fjärilar, med bildegalleri: [2]
Trisateles emortualis på UK moths: [3]


== Eksterne lenker ==
(en) olivenfly i Global Biodiversity Information Facility 
(no) olivenfly hos Artsdatabanken 
(sv) olivenfly hos Dyntaxa 
(en) olivenfly hos Fauna Europaea 
(en) olivenfly hos NCBI 
(en) Kategori:Trisateles emortualis – bilder, video eller lyd på Wikimedia Commons
Rosslandsguden

Rosslandsguden er et 61 cm høyt steinhode funnet på begynnelsen av 1700-tallet på Rossland i Sokndal kommune i Rogaland.Hodet ble oppdaget i en steinur i et område rikt på arkeologiske funn, som blant annet to blotekar, et horg og flere skålgroper. Man antar at Rosslandsguden har vært forbundet med dyrkelse av Frøy.Det har vært debatt om hvorvidt hodet er en forfalskning eller om det faktisk er et ekte steinhode fra forhistorisk tid. Arkeologer har etter nærmere undersøkelser kommet frem til at det trolig er autentisk og kan dateres til førkristen jernalder. Rosslandsguden er da unik, ettersom det er det eneste steinhodet av sitt slag som er funnet i Norge. Steinhodet kom inn til Dalane Folkemuseum i Egersund i museets stiftelsesår 1910. Steinhodet ble senere flyttet til Jøssingfjord Vitenmuseum, som åpnet sommeren 2022. En kopi av steinhodet er plassert på Rossland hvor originalen en gang ble funnet.


== Referanser ==


== Eksterne lenker ==
Rosslandsguden ved Dalane Folkemuseum
Norwegian Directorate for Cultural Heritage database
Lundateologin

Lundateologin (Lund-teologien) er en luthersk teologisk retning som vokste frem fra 1920-årene og fremover ved og rundt Universitetet i Lund. Dens fremste skikkelser var Anders Nygren, Gustaf Aulén og Ragnar Bring. Felles for lundteologene var at de ville gjøre opp med den liberale teologi og benytte seg av et vitenskapelig holdbart grunnlag i det teologiske arbeidet. De interesserte seg også for undersøkelsen av kristendommens «egenart».


== Referanser ==
Blåfjærfly

Blåfjærfly (Phytometra viridaria) er en sommerfugl som tilhører familien nattfly (Noctuidae). Den er funnet spredt nord til Møre og Romsdal i Norge.


== Utseende ==
Et ganske lite (vingespenn 17 – 21 mm) og spinkelt nattfly, et av de minste norske medlemmene av denne familien. Den ligner ikke på noen andre nattfly, men kan forveksles med gressmott (Crambidae) i underfamilien Pyraustinae. Palpene er lange og tynne, men oppoverbøyd slik at de ikke stikker fram som et nebb foran hodet. Forvingen er trekantet, gulaktig brunoliven, den ytterste tredjedelen mer eller mindre purpurfarget. Det røde området er delt i to av en lys siksak-tverrlinje (bølgelinje). Bakvingen er farget omtrent som forvingen, men gjerne litt mørkere. Den har to purpurfargede tverrbånd, men disse er ofte utydelige.


== Levevis ==
Arten finnes på enger, tørre bakker og i åpen skog. Larvene lever på blåfjær (Polygala spp.). Arten overvintrer som puppe. De voksne sommerfuglene flyr om dagen i juni – juli, av og til også mai og august. Det er sannsynlig at den kan ha to generasjoner enkelte somre.


== Utbredelse ==
Den er utbredt fra Europa østover til Japan. I Norge er den funnet spredt nord til Molde. Forekomsten er lokal, men den kan være tallrik der den finnes.


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Norges sommerfugler – Blåfjærnebbfly [1]
Nettsiden Svenska Fjärilar, med bildegalleri: [2]
Phytometra viridaria på UK moths: [3]


== Eksterne lenker ==
(en) blåfjærfly i Encyclopedia of Life 
(en) blåfjærfly i Global Biodiversity Information Facility 
(no) blåfjærfly hos Artsdatabanken 
(sv) blåfjærfly hos Dyntaxa 
(en) blåfjærfly hos Fauna Europaea 
(en) blåfjærfly hos NCBI 
(en) Kategori:Phytometra viridaria – bilder, video eller lyd på Wikimedia Commons 
(en) Phytometra viridaria – galleri av bilder, video eller lyd på Wikimedia Commons
The Gathering Wilderness

The Gathering Wilderness er det femte studioalbumet til det irske black metal-bandet Primordial.


== Sporliste ==
«The Golden Spiral» (8:03)
«The Gathering Wilderness» (9:13)
«The Song of the Tomb» (7:57)
«End of All Times» (Martyrs Fire) (7:43)
«The Coffin Ships» (9:58)
«Tragedy's Birth» (8:32)
«Cities Carved in Stone» (8:07)


== Artister ==


== Kilder ==
The Gathering Wilderness hos Encyclopaedia Metallum


== Eksterne lenker ==
(en) The Gathering Wilderness på Discogs 
(en) The Gathering Wilderness på MusicBrainz
Neslenebbfly

Neslenebbfly (Hypena proboscidalis) er en sommerfugl som tilhører familien nattfly (Noctuidae). Den er vanlig nord til Nordland i Norge.


== Utseende ==
Et middelsstort (vingespenn 31 – 39 mm), slankt, gulbrunt nattfly. Labialpalpene er lange og stikker fram som et nebb foran hodet. Antennene er trådformede hos begge kjønn. Forvingen er bred og trekantet, med markert, litt uttrukket spiss. Den er gulbrun med spredte, mørkere skjell, den fremre delen av ytterkanten er mørkere enn resten. Vingen har to nesten rette, brune tverrlinjer, den innerste av disse har et V-formet innhakk nær framkanten. Bakvingen er hvit, med grå bestøvning unntatt langs framkanten. Ytterkanten er brun. Larven er ensfarget grønn.


== Levevis ==
Arten er vanlig i hager, løvskog, på skrotemark, i kanten av dyrket mark og andre steder der det vokser brennesle (Urtica dioica), som er larvenes næringsplante. Larvene utvikler seg mellom sammenspunne blader av nesle. De voksne sommerfuglene flyr om natten i juni – august og kommer gjerne til lys. De skremmes også lett opp om dagen.


== Utbredelse ==
Den er utbredt i Nord-Afrika, i hele Europa og i det nordlige Asia østover til Korea og Japan. I Norge er den vanlig nord til Saltdal i Nordland.


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Norges sommerfugler – Neslenebbfly [1]
Nettsiden Svenska Fjärilar, med bildegalleri: [2]
Hypena proboscidalis på UK moths: [3]


== Eksterne lenker ==
(en) neslenebbfly i Encyclopedia of Life 
(en) neslenebbfly i Global Biodiversity Information Facility 
(no) neslenebbfly hos Artsdatabanken 
(sv) neslenebbfly hos Dyntaxa 
(en) neslenebbfly hos Fauna Europaea 
(en) neslenebbfly hos NCBI 
(en) Kategori:Hypena proboscidalis – bilder, video eller lyd på Wikimedia Commons 
(en) Hypena proboscidalis – galleri av bilder, video eller lyd på Wikimedia Commons
Humlenebbfly

Humlenebbfly (Hypena rostralis) er en sommerfugl som tilhører familien nattfly (Noctuidae). Den er funnet på det sørlige Østlandet i Norge,men er trolig ganske sjelden.


== Utseende ==
Et middelsstort (vingespenn 26 – 30 mm), slankt nattfly. Labialpalpene er svært ange og stikker fram foran hodet som et nebb. Antennene er trådformede hos begge kjønn. Forvingene er temmelig små og smale, bakvingene derimot påfallende store og brede. Forvingen er brun- eller gråaktig, av og til svært mørk. Den er vanligvis delt i en mørkere, indre del og en lysere, ytre del av en mer eller mindre lys skrålinje. Vingespissen har en kort, svart skråstrek. Bakvingen er hvit med brun ytterkant, med grå bestøvning ved roten. Larven er grønn med en smal, hvit lengdestripe på hver side av ryggen.


== Levevis ==
Denne arten har larver som lever på humle (Humulus lupulus) og finnes der denne vokser, helst i skogkanter og i gamle hager der humlen har vært dyrket. Larvene utvikler seg mellom sammenspunne humleblader. De voksne sommerfuglene flyr om natten i august – oktober før de overvintrer og flyr igjen i april – juni. De kommer sjelden til lys. Denne arten er derfor trolig en del oversett, det er enklere å finne larvene enn de voksne sommerfuglene.


== Utbredelse ==
Arten er utbredt i Europa, unntatt lengst i nord, og videre østover til Japan. I Norge er den funnet på Østlandet fra Tvedestrand i sør til Elverum i nord, men den er regnet for å være svært sjelden. Den kan muligens være en del oversett fordi de voksne sommerfuglene ikke kommer til lys og er vanskelige å finne.


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Norges sommerfugler – Humlenebbfly [1]
Nettsiden Svenska Fjärilar, med bildegalleri: [2]
Hypena rostralis på UK moths: [3]


== Eksterne lenker ==
(en) humlenebbfly i Encyclopedia of Life 
(en) humlenebbfly i Global Biodiversity Information Facility 
(no) humlenebbfly hos Artsdatabanken 
(sv) humlenebbfly hos Dyntaxa 
(en) humlenebbfly hos Fauna Europaea 
(en) humlenebbfly hos NCBI 
(en) Kategori:Hypena rostralis – bilder, video eller lyd på Wikimedia Commons 
(en) Hypena rostralis – galleri av bilder, video eller lyd på Wikimedia Commons
Primordial / Mael Mórdha

Primordial / Mael Mórdha er et splitalbum mellom de to irske bandene Primordial og Mael Mórdha.


== Sporliste ==
Primordial«Soul Must Sleep»Mael Mórdha «Cluain Tarbh»


== Kilder ==
Primordial / Mael Mórdha hos Encyclopaedia Metallum
Blåbærnebbfly

Blåbærnebbfly (Hypena crassalis) er en sommerfugl som tilhører familien nattfly (Noctuidae). Den er funnet i det sørligste Norge vestover til Rogaland.


== Utseende ==
Et middelsstort (vingespenn 27 – 31 mm), slankt nattfly med brede vinger. Palpene er lange og stikker fram foran hodet som et nebb, dog ikke så lange som hos de andre norske Hypena-artene. Antennene er trådformede hos begge kjønn. Forvingen er trekantet med markert vingespiss. Arten erlett kjennelig på at forvingen har et stort, mørkbrunt eller mørkgrått felt som strekker seg langs framkanten fra roten og ca. 2/3 ut i vingen, og gjør en bue bakover nesten til bakkanten. Vingens grunnfarge er vanligvis brunhvit eller lysbrun, men kan være ganske mørk. Det er en kort, svart skråstrek i vingespissen. Vingens ytterkant er grå, ytterst med en stiplet, mørk linje. Bakvingen er hvit til lysbrun med grå bestøvning og en stiplet, mørk linje langs ytterkanten. Helt mørke (melanistiske) eksemplarer forekommer nokså ofte.


== Levevis ==
Arten lever i skog der det vokser rikelig med blåbær (Vaccinium myrtillus), som er larvenes næringsplante. De utvikler seg der på ettersommeren og forvandler seg til pupper før de overvintrer. De voksne sommerfuglene flyr fra skumringen og utover natta i juni – juli.


== Utbredelse ==
Blåbærnebbflyet er utbredt i Europa, unntatt lengst i sør og nord. Mot øst går den til Armenia og det sørlige Russland. I Norge er den nokså vanlig på Sørlandet og det sørligste Østlandet, fra Vestlandet er det bare ett funn fra Klepp i Rogaland.


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Norges sommerfugler – Blåbærnebbfly [1]
Nettsiden Svenska Fjärilar, med bildegalleri: [2]
Hypena crassalis på UK moths: [3]


== Eksterne lenker ==
(en) blåbærnebbfly i Encyclopedia of Life 
(en) blåbærnebbfly i Global Biodiversity Information Facility 
(no) blåbærnebbfly hos Artsdatabanken 
(sv) blåbærnebbfly hos Dyntaxa 
(en) blåbærnebbfly hos Fauna Europaea 
(en) blåbærnebbfly hos NCBI 
(en) Kategori:Hypena crassalis – bilder, video eller lyd på Wikimedia Commons 
(en) Hypena crassalis – galleri av bilder, video eller lyd på Wikimedia Commons
Avanguardia Nazionale

Avanguardia Nazionale (italiensk for «avantgarde») var en utenomparlamentarisk og  nyfascistisk organisasjon som, under ledelse av Stefano Delle Chiaie, ble grunnlagt i 1960 av utbrytere fra det fascistiske partiet Movimento Sociale Italiano. Organisasjonen forkastet partiets parlamentariske arbeide, og arbeidet utenfor det politiske systemet for å undergrave demokratiet og gjeninnføre den fascistiske totalitære stat.
Organisasjonens medlemmer ble ofte betegnet som terrorister, og det ble hevdet at Della Chiaie var involvert i produksjon av bomber i Spania. Della Chiaie var også en nær venn av Licio Gelli, som var stormester i Propaganda Due. Organisasjonen hadde tette forbindelser til Ordine Nuovo og andre ekstremistiske grupper. Et kjent medlem var Vincenzo Vinciguerra som i 1984 ble dømt til livsvarig fengsel for bilbomben i Piteano, Venezia, i 1972.
En gruppe med samme navn ble grunnlagt i 1970 av Adriano Tilgher. Bevegelsen ble forbudt av den italienske regjeringen, som betraktet den som et forsøk på å gjenopprette Benito Mussolinis nasjonale fascistparti.
Et medlem av bevegelsen, Mario Ricci, deltok i 1978 i drapet på den baskiske separatistorganisasjonen ETAs leder José Miguel Beñaran Ordeñana. Ordeñana hadde på sin side deltatt i attentatet mot Luis Carrero Blanco, Francos statsminister, i 1973.
En nyfascistisk månedlig publikasjon kalt Avantgardia, som utgis av Comunità Politica di Avanguardia, hevder å være det offisielle organet til Avanguardia Nazionale, selv om organisasjonen fortsatt er forbudt i Italia.
Kjukefly

Kjukefly (Parascotia fuliginaria) er en sommerfugl som tilhører familien nattfly (Noctuidae). Den er funnet nord til Sogn og Fjordane i Norge.


== Utseende ==
Et middelsstort (vingespenn 22 – 28 mm), slankt, mørkfarget nattfly. Med sin slanke kroppsbygning, brede vinger og fjærformede antenner hos hannen ligner arten mer på en måler (Geometridae) enn på et nattfly, den hviler også som en måler med vingene spredt flatt mot underlaget. Det finnes imidlertid ingen målere i Norge den kan forveksles med. Labialpalpene er lange og stikker fram foran hodet som et nebb. Hannen har fjærformede antenner. Vingene er mørkgrå med 2-3 uskarpe, oppbrutte, gule tverrbånd. Begge vingepar har en avlang, svart midtflekk. Larven har nokså lange, stive børster og er svart med parvise, gule flekker langs ryggen.


== Levevis ==
Kjukeflyet lever i skog, som helst skal ha mye død ved. Larvene utvikler seg vanligvis på kjuker, særlig knuskkjuke (Fomes fomentarius), men de kan også leve på sopphyfer i morknende ved eller på lav. De voksne sommerfuglene flyr om natten i juni – august.


== Utbredelse ==
Arten er utbredt i Europa østover til Uralfjellene og Kaukasus. I Norge er den nokså vanlig på Sørlandet og på Østlandet nordover til Gjøvik. På Vestlandet finnes den i de indre delene av Hordaland og Sogn og Fjordane.


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Norges sommerfugler – Kjukefly [1]
Nettsiden Svenska Fjärilar, med bildegalleri: [2]
Parascotia fuliginaria på UK moths: [3]
Sommerfugler i Norge – Kjukefly [4]


== Eksterne lenker ==
(en) kjukefly i Encyclopedia of Life 
(en) kjukefly i Global Biodiversity Information Facility 
(no) kjukefly hos Artsdatabanken 
(sv) kjukefly hos Dyntaxa 
(en) kjukefly hos Fauna Europaea 
(en) kjukefly hos ITIS 
(en) kjukefly hos NCBI 
(en) Kategori:Parascotia fuliginaria – bilder, video eller lyd på Wikimedia Commons 
(en) Parascotia fuliginaria – galleri av bilder, video eller lyd på Wikimedia Commons
To the Nameless Dead

To the Nameless Dead er det sjette studioalbumet til det irske black metal bandet Primordial. Det ble også utgitt en CD fra Rock Hard Festivalen i 2006 med seks bonusspor (*).


== Sporliste ==
«Empire Falls» (8:02)
«Gallow's Hymn» (5:55)
«As Rome Burns» (9:15)
«Failures Burden» (6:37)
«Heathen Tribes» (8:18)
«The Rising Tide» (1:33)
«Traitor's Gate» (6:49)
«No Nation on This Earth» (8:13)
«The Golden Spiral» (7:27) *
«The Gathering Wilderness» (7:24) *
«Sons of the Morrigan» (6:55) *
«The Coffin Ships» (8:30) *
«Song of the Tomb» (6:33) *
«Gods to the Godless» (7:15) *


== Artister ==


== Kilder ==
To The Nameless Dead hos Encyclopaedia Metallum


== Eksterne lenker ==
(en) To the Nameless Dead på Discogs 
(en) To the Nameless Dead på MusicBrainz
Chemikal Underground

Chemikal Underground er et skotsk plateselskap som ble startet i 1994 av medlemmene av bandet The Delgados fra Glasgow. Bandet startet plateselskapet for å utgi sin første single.
Chemikal Underground utviklet seg til å bli et viktig plateselskap for den skotske indiescenen, blant annet med å gi ut debutplatene til Mogwai og Arab Strap. Andre band og artister selskapet gir ut, er for eksempel Magoo, Aereogramme, Cha Cha Cohen, Sluts of Trust, Suckle, Radar Brothers, Mother and the Addicts og De Rosa og soloarbeidet til Malcolm Middleton fra Arab Strap. I tillegg har selskapet gitt ut de fleste av The Delgados' plater.


== Eksterne lenker ==
Plateselskapets hjemmesider
Erlend Johansen

Erlend Johansen (født 13. januar 1986) er en norsk fotballspiller som fra 31. desember 2019 er klubbløs.
Han har tidligere spilt for moderklubben Bjarg, Brann, Vålerenga og Åsane. Han signerte for Løv-Ham sommeren 2008 og var i klubben ut 2010-sesongen. I 2004 var han på prøvespill hos den engelske klubben Blackburn.
Johansen hadde ett suksessrikt opphold i Brann og bare 18 år gammel signerte han proffkontrakt med Vålerenga. Oppholdet ble aldri den helt store suksessen etter å ha spilt med brukket hånd i syv måneder. Johansen har over ti landskamper for aldersbestemte landslag.
Den 16. mai 2009 fikk Johansen sin debut i 1. divisjon da Løv-Ham beseiret Sarpsborg 08. Han studerer idrett i Sogndal og dette var vanskelig å koordinere med fotball i Bergen.Erlend Johansen var keepertrener i Nest-Sotra Fotball.


== Referanser ==


== Eksterne lenker ==
(en) Erlend Johansen – Transfermarkt
Pól MacAmlaigh

Pól MacAmlaigh er en irsk bassist. Han er kjent som en av grunleggerne til bandet Primordial.


== Diskografi ==


=== Primordial ===
Dark Romanticism... Sorrow's Bitter Harvest... (Demo, 1993)
Demo (Demo, 1994)
Imrama (Studioalbum, 1995)
Primordial / Katatonia (Split album, 1997)
A Journey's End (Studioalbum, 1998)
The Burning Season (EP, 1999)
Spirit the Earth Aflame (Studioalbum, 2000)
Storm Before Calm (Studioalbum, 2002)
Dark Romanticism (Samlealbum, 2004)
The Gathering Wilderness (Studioalbum, 2005)
Primordial / Mael Mórdha (Split album, 2005)
To the Nameless Dead (Studioalbum, 2007)
Ciáran MacUiliam

Ciáran MacUiliam er en irsk gitarist. Han er kjent som en av grunleggerne til bandet Primordial.


== Diskografi ==


=== Primordial ===
Dark Romanticism... Sorrow's Bitter Harvest... (Demo, 1993)
Demo (Demo, 1994)
Imrama (Studioalbum, 1995)
Primordial / Katatonia (Split album, 1997)
A Journey's End (Studioalbum, 1998)
The Burning Season (EP, 1999)
Spirit the Earth Aflame (Studioalbum, 2000)
Storm Before Calm (Studioalbum, 2002)
Dark Romanticism (Samlealbum, 2004)
The Gathering Wilderness (Studioalbum, 2005)
Primordial / Mael Mórdha (Split album, 2005)
To the Nameless Dead (Studioalbum, 2007)
Ibrahim Shams

Ibrahim Hassanien Shams (født 20. september 1914 i Alexandria, død 16. januar 2001) var en egyptisk vektløfter som deltok i de olympiske leker 1936 i Berlin og 1948 i London.
Shams vant en olympisk bronsemedalje i vektløfting under OL 1936 i Berlin. Han kom på tredjeplass i den letteste klassen, fjærvekt opp til 60 kg. Det var totalt fem vektklasser, samme som under de tre foregående olympiske vektløftingskonkurransene i Antwerpen, Paris og Los Angeles. Vektløftkonkurransen besto av tre ulike løft, press, rykk og støt. Shams løftet sammenlagt 300,0 kilo, 12,5 kilo mindre enn gullvinneren Anthony Terlazzo fra USA og fem kilo mindre enn landsmannen Saleh Soliman som fikk sølv.
Tolv år senere, under Sommer-OL 1948 i London, ble Shams olympisk mester i vektløfting. Han vant lettvekt-klassen, opp til 67,5 kg, med sammenlagt løft på 360 kilo.


== OL-medaljer ==
1948  London -  Gull i vektløfting, lettvekt  Egypt
1936  Berlin -  Bronse i vektløfting, fjærvekt  Egypt


== Eksterne lenker ==
(en) Ibrahim Shams – Olympics.com 
(en) Ibrahim Shams – Olympedia 
(en) Ibrahim Shams – Sports-Reference (OL-resultater – arkivert) 
(en) Top Olympic Lifters of The 20th Century : Ibrahim Hassan Shams på chidlovski.net
Naihmass Nemtheanga

Alan Averill (født 26. august 1975), kjent under artistnavnet  Naihmass Nemtheanga, er en irsk vokalist. Han har vært medlem av bandet Primordial siden 1991. Han er også medlem av det italienske bandet Void of Silence og driver solo-prosjektet Plagued.


== Diskografi ==


=== Primordial ===
Dark Romanticism... Sorrow's Bitter Harvest... (Demo, 1993)
Demo (Demo, 1994)
Imrama (Studioalbum, 1995)
Primordial/Katatonia (Split album, 1997)
A Journey's End (Studioalbum, 1998)
The Burning Season (EP, 1999)
Spirit the Earth Aflame (Studioalbum, 2000)
Storm Before Calm (Studioalbum, 2002)
Dark Romanticism (Samlealbum, 2004)
The Gathering Wilderness (Studioalbum, 2005)
Primordial / Mael Mórdha (Split album, 2005)
To the Nameless Dead (Studioalbum, 2007)


== Eksterne lenker ==
Offisielt nettsted 
(en) Alan Averill – kategori av bilder, video eller lyd på Commons 
(en) Naihmass Nemtheanga på Discogs 
(en) Naihmass Nemtheanga på MusicBrainz 
(en) Naihmass Nemtheanga på Encyclopaedia Metallum
2900 Happiness

2900 Happiness er en dansk TV-serie som gikk på TV3 Danmark fra 2007 til 2009.
Serien ble en stor suksess i Danmark, men da TV3 Sverige startet å sende den i Sverige i 2008 oppnådde ikke serien den samme populariteten, og serien ble etter hvert flyttet til å kun vises på nett-tv på grunn av for liten seer-oppslutning. TV3 Sverige bestemte seg for å ikke sende mer en den første sesongen av serien.


== Handling ==
Det viktigste holdepunktet i TV-serien var Von Bech-familien. Sønnen Jan Erik har oppnådd stor suksess som eiendomsmegler, og det ligger i kortene at han etter hvert skal overta hele driften av Hellerups største selskap, KE Invest, etter faren Karl Erik. Jan Erik planlegger også å gifte seg med fotomodellen Maibritt Skovgaard, også kalt Majse.
Jan Erik og MaiBritt ser ut til å være det perfekte kjæreste-paret. Men det viser seg snart at det finnes flere skjeletter som gjemmer seg i skapet deres. I bryllupet deres møter Karl Erik også Majses storebror, Sten, som etter hvert blir utnevnt til direktør for familie-dynastiet. Men dette faller imidlertid ikke i god jord hos resten av familien eller omgangskretsen - og dermed begynner dramatikken ...


== Rolleliste ==


== Referanser ==


== Eksterne lenker ==
(en) 2900 Happiness på Internet Movie Database 
(da) 2900 Happiness i Danmark Nationale Filminstitut
Plagued

Plagued er et black metal-soloprosjekt fra Irland. Naihmass Nemtheanga har i alt utgitt et split album sammen med det tyske black metal bandet Trimonium. Split albumet hadde bare to spor, ett fra Plagued, «Fire Still Burns» (8:18), og ett fra Trimonium, «Fire Still Burns» (7:37).


== Diskografi ==


=== Split album ===


== Medlemmer ==


== Eksterne lenker ==
Offisielt nettsted 
(en) Plagued på MySpace
(en) Plagued hos Encyclopaedia Metallum